**VIEŠOJO PASLAUGŲ PIRKIMO – PARDAVIMO SUTARTIS Nr**. **3.1-K1-334-PS508/25**

 2025 m. gegužės 21 d.

Šiauliai

**Viešoji įstaiga Respublikinė Šiaulių ligoninė**, juridinio asmens kodas 245386220, registruota adresu V. Kudirkos g. 99, LT-76231 Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Mindaugo Pauliuko, veikiančio pagal įstaigos įstatus, iš vienos pusės (toliau – Užsakovas) ir **MB „Gerana“** juridinio asmens kodas 303034808, kurios registruota buveinė J. Jablonskio g. 16, Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Arūno Maco, veikiančio pagal įmonės įstatus, iš kitos pusės (toliau –Vykdytojas), toliau kartu šioje viešojo paslaugų pirkimo – pardavimo sutartyje vadinami „Šalimis“, o kiekviena atskirai – „Šalimi“, atsižvelgdamos į įvykusio viešosios įstaigos Respublikinės Šiaulių ligoninės įvairių remonto ir priežiūros paslaugų vertės neskelbiamos apklausos būdu pirkimo (toliau – Pirkimas) rezultatus ir vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) nuostatomis, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97, bei kitais teisės aktais, reglamentuojančiais viešuosius pirkimus, sudarė šią viešojo paslaugų pirkimo – pardavimo sutartį (toliau – Sutartis).

**I. SUTARTIES DALYKAS**

1. Vykdytojas, laimėjęs mažos vertės viešąjį pirkimą ligoninės įvairių remonto ir priežiūros paslaugoms **(PS508)** teikti, įsipareigoja pagal Užsakovo įgalioto asmens užsakymą, šioje Sutartyje nustatytomis kainomis ir sąlygomis teikti priede aptartas paslaugas (toliau – paslaugos), o Užsakovas įsipareigoja sumokėti Vykdytojui už paslaugas Sutartyje nustatytą kainą.
2. Pagrindinis paslaugų asortimentas ir kainos yra nurodytos šios Sutarties priede, kuris yra neatskiriama Sutarties dalis. Priede nurodytų paslaugų vieneto kaina negali būti keičiama iki visiško Sutarties įvykdymo, išskyrus sutarties 8 punkte numatyta tvarka. Sutarties priede nurodyti paslaugų kiekiai yra preliminarūs. Užsakovas neįsipareigoja nupirkti viso Sutarties priede nurodyto paslaugų kiekio. Paslaugos bus perkamos pagal poreikį.
3. Užsakovas galės įsigyti ir kitų paslaugų, nenurodytų Sutarties priede, tačiau susijusių su pirkimo objektu. Užsakovas tokių paslaugų galės įsigyti neviršijant 10 procentų maksimalios sutarties kainos. Bendra Sutarties priede nurodytų paslaugų ir papildomai įsigyjamų paslaugų vertė negalės viršyti maksimalios Sutarties kainos. Papildomai perkamos paslaugos bus perkamos tokiais įkainiais, kurie galios Užsakovo paslaugų užsakymo pateikimo dieną Vykdytojo patvirtintame ir viešai skelbiamame kainoraštyje, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

**II. KAINA IR ATSISKAITYMŲ TVARKA**

1. Maksimali sutarties suma per sutarties galiojimo laikotarpį 12 mėnesių, įskaitant PVM bei visus mokesčius, galiojančius Lietuvoje pasiūlymų pateikimo dieną, negali viršyti **18029,00 Eur su PVM** (maksimali suma **14900,00 Eur be PVM**). Sutartyje numatyta maksimali sutarties suma, kuri gali būti išleidžiama perkamoms paslaugoms, tačiau Užsakovas neįsipareigoja išleisti visos nurodytos sumos. Galutinė kaina, kurią Užsakovas sumokės Vykdytojui, priklausys nuo vykdant sutartį įsigytų paslaugų kiekio. Sutarčiai taikoma fiksuoto įkainio kainodara
2. Užsakovas neįsipareigoja išleisti visos nurodytos sumos. Galutinė kaina, kurią Užsakovas sumokės Vykdytojui, priklausys nuo vykdant sutartį įsigytų prekių kiekio.
3. Užsakovas įsipareigoja apmokėti už paslaugas pavedimu į Vykdytojo atsiskaitomąją sąskaitą Nr. LT457044060007890917, esančią banke „SEB bankas“ AB. Užsakovas apmoka Vykdytojui už paslaugas pagal gautas PVM sąskaitas faktūras per 30 kalendorinių dienų nuo PVM sąskaitos faktūros gavimo dienos.
4. Sutartyje nurodytų paslaugų kainos negali būti keičiamos visą Sutarties galiojimo laikotarpį, išskyrus Sutarties 9 punkte nurodytu atveju.
5. Į Sutarties kainą turi būti įskaičiuotos visos Vykdytojo patiriamos išlaidos ir mokesčiai (tame skaičiuje ir išlaidos, susijusios su „SABIS“) įskaitant, bet neapsiribojant, muitų, transportavimo, pakrovimo, iškrovimo, sumontavimo, garantinio aptarnavimo ir bet kurios kitos pridėtinės išlaidos, reikalingos sutarčiai įvykdyti.

9. Paslaugoms įkainio peržiūra galima šiais atvejais:

9.1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. Už Paslaugas, įvykdytas po naujo PVM tarifo įsigaliojimo , atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja ar mažėja) dėl Lietuvos Respublikos pridėtinės vertės mokesčio įstatymo pakeitimo ir netaikoma, kai PVM tarifas didėja ar atsiranda pareiga jį mokėti dėl nuo Vykdytojo priklausančių aplinkybių, pavyzdžiui pasikeičia jo veikla, tampa PVM mokėtoju ir pan. – tokius galimus pokyčius Vykdytojas turi įvertinti teikdamas pasiūlymą ir tokiu atveju įkainis su PVM nebus keičiamas.

9.2. kai tai priklauso nuo galimų teisės aktų pokyčių, tiesiogiai įtakojančių Sutarties Paslaugų įkainių peržiūrą.

9.3. Sutarties Paslaugų įkainis gali būti perskaičiuojamas dėl Lietuvos statistikos departamento skelbiamo panašių paslaugų kainų indekso (toliau – Indekso) padidėjimo arba sumažėjimo. Perskaičiavimas atliekamas ne anksčiau kaip po 6 mėn. nuo Sutarties sudarymo momento, jeigu Indekso pokytis yra didesnis (arba mažesnis) negu 10 (dešimt) procentų lyginant perskaičiavimo momentu skelbiamą naujausią Indeksą su paskutinio perskaičiavimo metu taikytu Indeksu arba pasiūlymo pateikimo mėnesio Indeksu, kai perskaičiavimas atliekamas pirmą kartą. Perskaičiavimas atliekamas per 10 darbo dienų nuo perskaičiavimą inicijuojančios Šalies prašymo pateikimo dienos, sudarant Sutarties Šalių pasirašytą papildomą susitarimą prie Sutarties, kuris tampa neatsiejama Sutarties dalimi. Kaina perskaičiuojama (indeksuojama arba sumažinama) pagal Indekso pokyčio koeficientą, kuris apskaičiuojamas pagal formulę:

 IPk = (IPb / IPr)

 Pateiktoje formulėje:

 IPk – Indekso pokyčio koeficientas

 IPb – Indeksavimo laikotarpio pabaigos indeksas

 IPr – Indeksavimo laikotarpio pradžios indeksas

10. Vykdytojas, inicijuodamas Sutarties Paslaugų įkainių peržiūrą Sutarties 9.1. , 9.2 papunkčiuose nustatytais atvejais turi raštu pateikti pasiūlymą dėl įkainių peržiūros, pateikti įrodančius dokumentus ar nuorodas į oficialius šaltinius, pagrindžiančius, jog atsirado Sutartyje nustatytos sąlygos, leidžiančios perskaičiuoti Sutarties įkainius. Užsakovas pasilieka teisę pats inicijuoti įkainių peržiūrą tokia pačia tvarka, kokia numatyta Tiekėjui. Aplinkybės, dėl kurių inicijuojama įkainių peržiūra, turi būti tokios, kurios paaiškėjo tik po pasiūlymų pateikimo termino pirkime pabaigos.

11. Sutarties šalis, inicijuojanti Sutarties Paslaugų fiksuotų įkainių peržiūrą sutarties 9.3 papunktyje nustatytu atveju, turi pateikti Lietuvos statistikos departamento skelbiamą kainų indeksą įrodantį dokumentą, patvirtinantį panašių paslaugų įkainio lygio pokytį.

12. Perskaičiuotas paslaugų įkainis taikomas toms paslaugoms, kurios bus suteikiamos po Šalių pasirašyto susitarimo įsigaliojimo dienos.

**III. ŠALIŲ TEISĖS IR PAREIGOS**

13. Vykdytojas įsipareigoja:

13.1. PVM sąskaitą faktūrą / sąskaitą faktūrą privalo pateikti naudojantis VĮ Registrų centro administruojama elektronine paslauga „SABIS“. Elektroninės paslaugos „SABIS“ svetainė pasiekiama adresu <https://sabis.nbfc.lt/>;

13.2. Vykdytojas turi teisę reikalauti, kad Užsakovas sumokėtų už paslaugas šioje Sutartyje numatytą kainą;

13.3. turėti ir, Užsakovui pareikalavus, pateikti Sutarties vykdymui reikalingus dokumentus;

13.4. užtikrinti paslaugų teikimą pagal Sutarties sąlygas;

13.5. pagal šią Sutartį teikiamoms paslaugoms išrašomoje sąskaitoje faktūroje užrašyti Sutarties Nr.

13.6. atlikti paslaugas sutartu laiku ir kokybiškai, laikantis galiojančių standartų, techninių sąlygų ar kitokių norminių aktų reikalavimų;

13.7. teikiant paslaugas griežtai laikytis asmens duomenų apsaugą reglamentuojančių teisės aktų – Europos Parlamento ir Tarybos reglamento (ES) 2016/679 2016 m. balandžio 27 d. Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei 1996 m. birželio 11 d. Lietuvos Respublikos asmens duomenų teisinės apsaugos įstatymo Nr. I-1374 (su vėlesniais pakeitimais) reikalavimų ir saugoti bei neatskleisti tretiesiems asmenims informacijos, sužinotos (gautos) vykdant sutartyje nurodytas paslaugas.

* 1. užtikrinti ir atsakyti už darbų saugą ir priešgaisrinį saugumą paslaugų atlikimo metu.

13.9. neatlygintinai pašalinti netinkamai suteiktų paslaugų trūkumus per 5 (penkias) darbo dienas nuo pagrįstos pretenzijos gavimo dienos arba atlyginti Užsakovo turėtas išlaidas jiems pašalinti.

14. Užsakovas įsipareigoja:

14.1. sumokėti už paslaugas šioje Sutartyje nustatyta tvarka;

14.2. reikalauti iš Vykdytojo atlyginti nuostolius, kurie atsirado delsiant įvykdyti įsipareigojimus.

15. Vykdant Sutartį, pasitelkiami šie subtiekėjai *[įvardyti]* šioms Prekėms (ar susijusioms paslaugoms) tiekti *[nurodyti]* (*arba* *nurodyti, kad subtiekėjai nepasitelkiami).*

16. Sudarius Sutartį, tačiau ne vėliau negu Sutartis pradedama vykdyti, Vykdytojas įsipareigoja Užsakovui pranešti tuo metu žinomų subtiekėjų (jei jie pasitelkiami Sutarties vykdymui) pavadinimus, kontaktinius duomenis ir jų atstovus. Vykdytojas įsipareigoja informuoti Užsakovą apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

     17. Subtiekimo sutarties sudarymas nekeičia Vykdytojo atsakomybės dėl Sutarties įvykdymo.

     18. Vykdytojas, raštu kreipdamasis į Užsakovą dėl subtiekėjo keitimo, privalo nurodyti šias aplinkybes, įskaitant, bet neapsiribojant:

  18.1. subtiekėjas yra bankrutavęs;

  18.2. subtiekėjas yra likviduojamas;

  18.3. subtiekėjui yra iškelta restruktūrizavimo byla;

  18.4. subtiekėjui yra iškelta bankroto byla;

  18.5. subtiekėjui bankroto procesas vykdomas ne teismo tvarka;

  18.6. subtiekėjui inicijuotos priverstinio likvidavimo ar susitarimo su kreditoriais procedūros;

  18.7. subtiekėjas su kreditoriais yra sudaręs taikos sutartį;

  18.8. subtiekėjas yra sustabdęs ar apribojęs savo veiklą;

 18.9. subtiekėjas pakeitė savo veiklą ir nebevykdo veiklos, susijusios su prisiimtomis prievolėmis;

  18.10. subtiekėjas nutraukė paslaugų tiekimą ir / ar atsisakė tęsti veiklą;

  18.11. kitos aplinkybės.

  19. Vykdytojas, raštu kreipdamasis į Užsakovą dėl naujo subtiekėjo pasitelkimo, privalo nurodyti šias aplinkybes, įskaitant, bet neapsiribojant:

  19.1. subtiekėjo pasitelkimas pagreitintų paslaugų pristatymą, instaliavimą / įdiegimą, Užsakovo personalo apmokymą, kt.;

  19.2. Sutarties vykdymo metu  paaiškėja aplinkybės, kurios nebuvo žinomos anksčiau ir joms esant Vykdytojas negali vykdyti įsipareigojimų pagal Sutartį, kol nebus pasitelktas naujas subtiekėjas;

  19.3. kitos aplinkybės.

  20. Vykdytojas, raštu kreipdamasis į Užsakovą dėl sutikimo keisti subtiekėją ir / ar pasitelkti naują subtiekėją, privalo nurodyti kokiai Sutarties daliai ir kokius subtiekėjus jis ketina pasitelkti. Naujas subtiekėjas privalo atitikti visus subtiekėjui Pirkimo sąlygose nustatytus reikalavimus. Tais atvejais, kai Vykdytojas remiasi subtiekėjo pajėgumais, Užsakovas, vadovaudamasis Lietuvos Respublikos viešųjų pirkimų įstatymo nuostatomis, gali patikrinti, ar nėra šio įstatymo nurodytų Vykdytojo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pagal šio įstatymo 46 straipsnį nustatytą pašalinimo pagrindą, Užsakovas reikalaus, kad Vykdytojas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju.

   21. Užsakovas ne vėliau kaip per 5 (penkias) darbo dienas nuo Vykdytojo rašto gavimo dienos, privalo išnagrinėti tokį Vykdytojo raštą bei priimti motyvuotą sprendimą, kurį raštu pateikia Užsakovui. Šalims nesutarus dėl Sutarties sąlygų keitimo, ginčas sprendžiamas Šalių derybomis. Derybų pradžia laikoma diena, kurią Šalis pateikė prašymą raštu kitai Šaliai su siūlymu dėl ginčo sprendimo pradėti derybas. Šalims nepavykus susitarti per 30 (trisdešimt) kalendorinių dienų nuo derybų pradžios, ginčas sprendžiamas kompetentingame Lietuvos Respublikos teisme. Šalims susitarus, turi būti sudaromas rašytinis Šalių susitarimas dėl Sutarties sąlygų keitimo. Susitarimas įsigalioja nuo jame nurodytos datos ir / ar aplinkybės ir tampa neatsiejama šios Sutarties dalimi.

**IV. PASLAUGŲ TIEKIMO TVARKA IR GARANTIJOS**

22. Vykdytojas įsipareigoja paslaugą suteikti **per 5 darbo dienas** nuo užsakymo pateikimo el. paštu dienos.

23. Suteiktoms paslaugoms Vykdytojas privalo suteikti ne mažesnį kaip 6 (šešių) mėnesių garantinį laikotarpį. Garantiniu laikotarpiu Vykdytojas įsipareigoja savo lėšomis ir medžiagomis pašalinti visus gedimus, jei jie atsirado ne dėl Užsakovo ar trečiųjų asmenų kaltės.

24. Šiam pirkimui atlikti taikomi aplinkosauginiai reikalavimai:

24.1. Neturi būti naudojama arba kuo mažiau naudojama cheminių medžiagų.

24.2. Naujos detalės naudojamos remontui pristatomos antrinėje pakuotėje, kuri tinkama perdirbimui.

24.3. Siekiant kuo mažiau sunaudoti popierių aktai ir sąskaitos pateikiami elektroninėmis priemonėmis.

25. Už Vykdytojo sutartinių įsipareigojimų vykdymą atsakingas direktorius Arūnas Macas, tel. +370 655 955 12, el. paštas info@gerana.lt

26. Už Užsakovo įsipareigojimų vykdymo, paslaugų suteikimo terminų laikymosi koordinavimą (organizavimą), taip pat paslaugų atitikties pirkimo Sutartyje numatytiems kokybiniams ir kitiems reikalavimams stebėseną atsakingas Ūkio skyriaus vyresnioji specialistė Aldona Šakūnienė, tel. +370 65895501, el. paštas aldona.sakuniene@siauliuligonine.lt.

27. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, yra L. Stankus.

**V. ŠALIŲ ATSAKOMYBĖ**

28. Jei Vykdytojo suteiktos Paslaugos bus nekokybiškos dėl Vykdytojo kaltės, Užsakovas turi teisę pareikalauti, kad būtų suteiktos tinkamos kokybės Paslaugos. Vykdytojas garantuoja netinkamos kokybės suteiktų Paslaugų pakeitimą kokybiškomis Paslaugomis per 5 (penkias) darbo dienas nuo nusiskundimo gavimo iš Užsakovo dienos. Šiuo atveju terminas Užsakovui atsiskaityti už gautą Paslaugą pradedamas skaičiuoti nuo tinkamos kokybės Paslaugų pateikimo dienos.

29. Jei Užsakovas gavęs tinkamai pateiktą ir užpildytą Sąskaitą, uždelsia atsiskaityti už tinkamai Vykdyto suteiktas kokybiškas Paslaugas per Sutartyje 6 punkte nurodytą terminą, Vykdytojas turi teisę reikalauti 0,02 (dviejų šimtųjų) proc. dydžio delspinigius nuo vėluojamai sumokėti sumos už kiekvieną uždelstą kalendorinę dieną.

30. Jei Vykdytojas vėluoja suteikti Paslaugas 22 punkte numatytais terminais arba nevykdo kitų įsipareigojimų numatytų Sutartyje, Užsakovas nuo termino pasibaigimo dienos Vykdytojui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos iki visiško sutartinių įsipareigojimų įvykdymo.

31. Delspinigių sumokėjimas neatleidžia Šalies nuo pareigos įvykdyti šia Sutartimi prisiimtus įsipareigojimų.

32. Nutraukus Sutartį dėl Vykdytojo padaryto esminio (nustatant, ar pažeidimas yra esminis, vadovaujamasi LR Civilinio kodekso 6.217 str. 2 d. nuostatomis) Sutarties pažeidimo, Vykdytojas privalo Užsakovui sumokėti 5 % dydžio baudą nuo maksimalios sutarties kainos nurodytos sutarties 4 punkte.

33. Užsakovas delspinigius ir baudą Vykdytojui gali išskaičiuoti iš Vykdytojui pagal Sutartį mokėtinų sumų.

**VI. GINČŲ SPRENDIMO TVARKA**

34. Visi ginčai tarp Šalių dėl Sutarties vykdymo sprendžiami Šalių susitarimu.

35. Šalims nesusitarus, ginčas nagrinėjamas teisme, vadovaujantis Lietuvos Respublikos įstatymais.

**VII. NENUGALIMA JĖGA (FORCE MAJEURE)**

36. Atsiradus nenugalimos jėgos aplinkybėms, Šalys vadovaujasi Lietuvos Respublikos civiliniu kodeksu ir „Atleidimo nuo atsakomybės esant nenugalimos jėgos *(force majeure)* aplinkybėms taisyklėmis“, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840, ir atleidžiamos nuo atsakomybės dėl sutartinių įsipareigojimų nevykdymo ar netinkamo vykdymo aplinkybių buvimo laikotarpiu.

37. Šalis, kuri dėl nenugalimos jėgos (*force majeure*) aplinkybių negali vykdyti pagal Sutartį prisiimtų įsipareigojimų, privalo nedelsdama pranešti apie tai kitai Šaliai. Išnykus nenugalimos jėgos (force majeure) aplinkybėms, Šalis, negalėjusi vykdyti pagal Sutartį prisiimtų įsipareigojimų, privalo nedelsdama pranešti kitai Šaliai apie nurodytų aplinkybių išnykimą.

**VIII. SUTARTIES GALIOJIMAS IR KITOS SĄLYGOS**

38. Sutartis įsigalioja nuo to momento kai ją pasirašo abi Sutarties Šalys ir galioja iki visiško Šalių įsipareigojimų pagal šią Sutartį įvykdymo momento, bet ne ilgiau kaip 12 (dvylika) mėnesių (atsiskaitymo už paslaugas terminas į šį terminą neįskaičiuotas).

39. Sutartis gali būti nutraukta prieš terminą bendru rašytiniu abiejų Šalių susitarimu arba vienos iš Šalių iniciatyva vienašališkai. Apie numatomą Sutarties nutraukimą būtina raštu informuoti kitą Šalį ne vėliau kaip prieš 10 (dešimt) kalendorinių dienų.

40. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

41. Sutarties sąlygos Sutarties galiojimo laikotarpiu, neatliekant naujos pirkimo procedūros, gali būti keičiamos, kai Sutarties pakeitimo sąlygos iš anksto aiškiai, tiksliai ir nedviprasmiškai buvo suformuluotos pirkimo dokumentuose ir šioje Sutartyje, nustatant Sutarties peržiūros, įskaitant ir kainos indeksavimą, sąlygas ar pasirinkimo galimybes. Jeigu Sutartis, esant šiame punkte nustatytoms sąlygoms keičiama, Sutarties pakeitimai galioja ir tampa Sutarties neatskiriama dalimi, jei yra sudaryti raštu ir patvirtinti Šalių ar jų įgaliotų atstovų parašais bei antspaudais, kai pareiga turėti antspaudą nustatyta Vykdytojo ir Užsakovo steigimo dokumentuose arba įstatymuose.

42. Siekiant prisidėti prie „žaliųjų pirkimų“, šiam pirkimui taikomi aplinkos apsaugos reikalavimai: Paslaugai atlikti sunaudojama mažiau ar nenaudojama pavojingų cheminių medžiagų, neteršiama aplinka, nekeliamas pavojus sveikatai. Naudojama medžiaga atspari drėgmei, tvirta, pasižymi ilgu naudojimu. Priėmimo-perdavimo aktai, sąskaitos pasirašomi el. parašu ir nespausdinami. Laikytis šio aplinkosaugos reikalavimo - mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija perkančiajai organizacijai turi būti pateikta tik elektroniniu formatu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

43.Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse, Viešųjų pirkimų įstatymo 5 priede nurodytose tarptautinėse konvencijose ir kitų teisės aktų.

44. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.

45. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį apie pasikeitimus ne vėliau, kaip per 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal šiuos duomenis.

46. Sutarties dokumentai yra pati Sutartis ir jos priedas, kuris yra neatskiriama Sutarties dalis. Ant Sutarties ir priedo turi būti Užsakovo ir Vykdytojo parašai bei antspaudai, kai pareiga turėti antspaudą numatyta Užsakovo ir Vykdytojo steigimo dokumentuose arba įstatymuose ( jei Sutartis bus pasirašoma ne kvalifikuotu el. parašu).

47. Sutarties priedas - perkamų paslaugų sąrašas.

**IX. ŠALIŲ ADRESAI IR REKVIZITAI**

**UŽSAKOVAS VYKDYTOJAS**

|  |  |
| --- | --- |
| Viešoji įstaiga Respublikinė Šiaulių ligoninėJuridinio asmens kodas 245386220PVM mokėtojo kodas LT453862219V. Kudirkos g. 99, 76231 ŠiauliaiTel. (+370 41) 524 257A. s. LT34 7180 0000 0113 0305 AB Artea bankas, banko kodas 71800El. paštas info@siauliuligonine.lt | **MB „GERANA“**Juridinio asmens kodas 303034808PVM mokėtojo kodas LT100007634912 J. Jablonskio g. 16, ŠiauliaiTel. +370 655 955 12A.s. LT457044060007890917„SEB bankas“ AB bankas El. paštas info@gerana.lt  |

 Direktorius Direktorius

Mindaugas Pauliukas \_\_\_\_\_\_\_\_\_\_\_\_\_\_ Arūnas Macas \_\_\_\_\_\_\_\_\_\_\_\_\_\_\_\_\_\_\_\_\_

 (parašas)  (parašas)

 A.V. A.V.

priedas

prie 2025-05-21 Viešojo paslaugų pirkimo – pardavimo sutarties Nr. 3.1-K1-334 -PS508/25

**Perkamų paslaugų sąrašas**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil Nr.**  | **Paslaugos pavadinimas** | **Mato vnt.** | **Preliuminarus kiekis 12 mėn.** | **Kaina Eur 1 vnt. be PVM** | **Kaina Eur 1 vnt. su PVM** | **Bendra suma be PVM** | **Bendra suma su PVM** |
| 1. | Stiklo paketo keitimas (2 stiklų) | m2 | 5 | **75,00** | 90,75 | 375,00 | 453,75 |
| 2. | Grūdinto stiklo keitimas (6-8 mm.) | m2 | 3 | **110,00** | 133,10 | 330,00 | 399,30 |
| 3. | Plastikinių langų apkaustų keitimas | vnt. | 10 | **170,00** | 205,70 | 1700,00 | 2057,00 |
| 4. | Plastikinio lango apkausto dalies keitimas | vnt. | 15 | **80,00** | 96,80 | 1200,00 | 1452,00 |
| 5. | Langų ir durų tarpinių keitimas | m. | 15 | **20,00** | 24,20 | 300,00 | 363,00 |
| 6. | Plastikinių langų papildomo užrakto keitimas | vnt. | 5 | **40,00** | 48,40 | 200,00 | 242,00 |
| 7. | Papildomų plastikinių langų užraktų montavimas | vnt. | 30 | **20,00** | 24,20 | 600,00 | 726,00 |
| 8. | Plastikinių langų varčių išmontavimas | m2 | 5 | **45,00** | 54,45 | 225,00 | 272,25 |
| 9. | Plastikinių langų perstiklinimas | m2 | 5 | **45,00** | 54,45 | 225,00 | 272,25 |
| 10. | Plastikinių langų varčių įstatymas | m2 | 5 | **45,00** | 54,45 | 225,00 | 272,25 |
| 11. | Teleskopinių rankenų keitimas (viršlangio) | vnt. | 5 | **140,00** | 169,40 | 700,00 | 847,00 |
| 12. | Teleskopinių rankenų mechanizmo remontas (viršlangio) | vnt  | 2 | **120,00** | 145,20 | 240,00 | 290,40 |
| 13. | Langų ir durų reguliavimas | vnt. | 25 | **25,00** | 30,25 | 625,00 | 756,25 |
| 14. | Durų apkaustų keitimas | vnt. | 2 | **140,00** | 169,40 | 280,00 | 338,80 |
| 15. | Plastikinių durų rankenų keitimas (1 pusėje burbulas) | vnt. | 3 | **95,00** | 114,95 | 285,00 | 344,85 |
| 16. | Plastikinių durų rankenų keitimas  | vnt. | 5 | **120,00** | 145,20 | 600,00 | 726,00 |
| 17. | Plastikinių durų vyrių keitimas  | vnt. | 10 | **140,00** | 169,40 | 1400,00 | 1694,00 |
| 18. | Durų spynų keitimas (vieno taško) | vnt. | 3 | **190,00** | 229,90 | 570,00 | 689,70 |
| 19. | Slankiojančių durų reguliavimas | vnt. | 2 | **120,00** | 145,20 | 240,00 | 290,40 |
| 20. | Slankiojančių durų mechanizmo remontas | vnt. | 2 | **250,00** | 302,50 | 500,00 | 605,00 |
| 21. | Apsauginių žaliuzių valdymo dėžutės keitimas | vnt. | 3 | **70,00** | 84,70 | 210,00 | 254,10 |
| 22. | Apsauginių žaliuzių virvės nukreipiančiojo ratuko keitimas | vnt. | 5 | **30,00** | 36,30 | 150,00 | 181,50 |
| 23. | Apsauginių žaliuzių pakabų keitimas | vnt. | 15 | **35,00** | 42,35 | 525,00 | 635,25 |
| 24. | Apsauginių žaliuzių šarvo juostos keitimas | m. | 10 | **35,00** | 42,35 | 350,00 | 423,50 |
| 25. | Apsauginių žaliuzių variklio keitimas (iki 20 kg.) | vnt. | 2 | **250,00** | 302,50 | 500,00 | 605,00 |
| 26. | Apsauginių žaliuzių klavišinio jungiklio keitimas | vnt. | 4 | **70,00** | 84,70 | 280,00 | 338,80 |
| 27. | Apsauginių žaliuzių virvės keitimas | m. | 20 | **20,00** | 24,20 | 400,00 | 484,00 |
| 28. | Vidaus roletų ar žaliuzių mechanizmo remontas | vnt. | 30 | **55,00** | 66,55 | 1650,00 | 1996,50 |

**UŽSAKOVAS: VYKDYTOJAS:**

 Direktorius Direktorius

Mindaugas Pauliukas \_\_\_\_\_\_\_\_\_\_\_\_\_\_ Arūnas Macas \_\_\_\_\_\_\_\_\_\_\_\_\_\_\_\_\_\_\_\_\_

 (parašas)  (parašas)

 A.V. A.V.